ระเบียบการประปาส่วนภูมิภาคระเบียบการประปาส่วนภูมิภาคว่าด้วยการรับรองระบบประปาเอกชนพ.ศ. ๒๕๔๐[๑] โดยที่เป็นการสมควรปรับปรุงระเบียบวิธีปฏิบัติและกำหนดค่าใช้จ่ายในการตรวจสอบระบบประปาเอกชน เพื่อประกอบการขออนุญาตสัมปทานและเพื่อให้สอดคล้องกับมติของคณะกรรมการจัดสรรที่ดิน อาศัยอำนาจตามความในมาตรา ๒๓แห่งพระราชบัญญัติการประปาส่วนภูมิภาค พ.ศ. ๒๕๒๒ ผู้ว่าการฯ ออกระเบียบไว้ดังนี้ข้อ ๑ ระเบียบนี้เรียกว่า ระเบียบการประปาส่วนภูมิภาคว่าด้วยการรับรองระบบประปาเอกชนพ.ศ. ๒๕๔๐ข้อ ๒ ให้ใช้ระเบียบนี้ตั้งแต่วันที่ ๒๗ สิงหาคมพ.ศ. ๒๕๔๐ เป็นต้นไปข้อ ๓ ให้ยกเลิกระเบียบการประปาส่วนภูมิภาคว่าด้วยการกำหนดวิธีปฏิบัติในการยื่นคำขอรับหนังสือรับรองระบบประปาเอกชนพ.ศ. ๒๕๓๓บรรดาระเบียบหรือคำสั่งใดที่ขัดหรือแย้งกับระเบียบนี้ หรือที่กำหนดไว้แล้วในระเบียบนี้ให้ใช้ระเบียบนี้แทนข้อ ๔ ผู้ประสงค์จะให้การประปาส่วนภูมิภาคดำเนินการตรวจสอบและออกหนังสือรับรองระบบประปาเอกชน ให้ติดต่อยื่นคำขอที่สำนักงานประปาเขตหรือที่สำนักงานใหญ่การประปาส่วนภูมิภาคข้อ ๕ ผู้ยื่นคำขอจะต้องกรอกข้อความในแบบคำขอตามแบบคำขอท้ายระเบียบนี้ข้อ ๖ ผู้ยื่นคำขอจะต้องแนบเอกสารประกอบ และลงนามรับรองเอกสารทุกฉบับจำนวน ๒ ชุด ดังต่อไปนี้(๑)สำเนาบัตรประจำตัวและสำเนาทะเบียนบ้านที่อยู่ในปัจจุบัน หากเป็นนิติบุคคลจะต้องยื่นหนังสือรับรองของนายทะเบียนนิติบุคคล(๒)สำเนาหนังสือแสดงกรรมสิทธิ์ในที่ดินหรือหนังสือยินยอมการใช้ที่ดินในบริเวณชุมชนที่ยื่นขอรับความเห็นชอบ(๓)สำเนาใบอนุญาตเจาะน้ำบาดาลสำเนาใบอนุญาตใช้น้ำบาดาลและผลการวิเคราะห์คุณภาพน้ำบาดาลกรณีใช้น้ำบาดาลและผลการวิเคราะห์คุณภาพน้ำดิบและหนังสือรับรอง หรือผลการคำนวณปริมาณน้ำดิบ กรณีใช้น้ำผิวดิน(๔)แผนที่สังเขปแสดงสถานที่ตั้งและตำแหน่งชุมชน(๕)แบบแปลนแสดงพื้นที่โครงการ(๖)แบบแปลนแสดงรายละเอียดการวางท่อประปาภายนอกอาคารหัวดับเพลิงและประตูน้ำมาตราส่วนไม่เล็กกว่า ๑ : ๑,๐๐๐(๗)แบบแปลนระบบประปา(๘)รายการคำนวณความต้องการใช้น้ำ ระบบท่อจ่ายน้ำรายการคำนวณระบบประปาพร้อมสำเนาใบประกอบวิชาชีพของวิศวกรผู้คำนวณ ออกแบบและลงนามรับรองสำเนา และรายการคำนวณทุกหน้า(๙)หนังสือมอบอำนาจตามแบบที่แนบท้ายระเบียบนี้ในกรณีที่ผู้ประกอบการไม่ได้ดำเนินการเองข้อ ๗ ให้สำนักงานประปาเขตตรวจสอบคำขอพร้อมรายละเอียดเอกสารหากเห็นว่าถูกต้อง ให้ดำเนินการตรวจสอบระบบประปาโดยรวมทั้งระบบน้ำดิบระบบผลิต ระบบจำหน่าย และอื่น ๆ โดยให้ตรวจสอบเฉพาะหลักเกณฑ์การออกแบบ (DESIGN CRITERIA) และข้อกำหนดมาตรฐาน (GENERAL SPECIFICATIONS) เท่านั้นในส่วนของรายละเอียดและการคำนวณให้เป็นหน้าที่ของวิศวกรผู้ออกแบบและคำนวณเป็นผู้รับผิดชอบหากเห็นว่าไม่ถูกต้องตามมาตรฐานให้แจ้งให้ผู้ขอดำเนินการแก้ไขเป็นไปตามมาตรฐานของการประปาส่วนภูมิภาคและให้ผู้ตรวจสอบลงนามพร้อมกับประทับตรา กปภ. รับรอง (ตามแบบของ กปภ.)ในแบบระบบประปาที่ตรวจสอบแล้วข้อ ๘ ในกรณีที่เป็นระบบประปาขนาดใหญ่เกินความสามารถของสำนักงานประปาเขตที่จะตรวจสอบให้ส่งฝ่ายออกแบบและสถาปัตยกรรมเป็นผู้ดำเนินการตรวจสอบแล้วส่งคืนให้สำนักงานประปาเขต รับไปดำเนินการข้อ๙[๒]ผู้ยื่นคำขอจะต้องเสียค่าธรรมเนียมและค่าใช้จ่ายในการตรวจสอบระบบประปาดังนี้(๑)ค่าธรรมเนียมในการตรวจสอบระบบประปา คิดค่าใช้จ่าย ๑๐,๐๐๐ บาท(๒)ค่าใช้จ่ายในการตรวจสอบแบบระบบท่อ คิดค่าใช้จ่ายตามความยาวท่อท่อขนาดเส้นผ่าศูนย์กลางตั้งแต่ ๑๐๐ มิลลิเมตร หรือ ๔ นิ้วขึ้นไป เมตรละ ๑๐ บาทท่อขนาดเส้นผ่าศูนย์กลางต่ำกว่า ๑๐๐ มิลลิเมตร หรือ ๔ นิ้ว เมตรละ ๕ บาท(๓)ชำระภาษีมูลค่าเพิ่มตามกฎหมายข้อ ๑๐ ให้ผู้ตรวจสอบจัดทำประมาณการรายละเอียดค่าธรรมเนียมและค่าใช้จ่ายตามข้อ ๙ แล้วเก็บไว้เป็นข้อมูลของการประปาส่วนภูมิภาคและให้มีหนังสือแจ้งค่าธรรมเนียมและค่าใช้จ่ายให้ผู้ยื่นคำขอทราบตามแบบฟอร์มแนบท้ายระเบียบนี้โดยให้ผู้ยื่นคำขอชำระค่าตรวจสอบแบบ โดยชำระเงิน ณ สถานที่ยื่นคำขอข้อ ๑๑ หลังจากผู้ยื่นคำขอชำระเงินค่าธรรมเนียมและค่าใช้จ่ายแล้วให้สำนักงานประปาเขตออกหนังสือรับรองการตรวจสอบระบบประปาตามแบบฟอร์มที่แนบท้ายระเบียบนี้โดยให้ผู้อำนวยการสำนักงานประปาเขตลงนามในฐานะผู้รับมอบอำนาจปฏิบัติงานแทนผู้ว่าการโดยผู้ยื่นคำขอสามารถรับหนังสือรับรองและแบบแปลนระบบท่อที่ตรวจประทับตรารับรองแล้วได้ ณ สถานที่ยื่นคำขอข้อ ๑๒ วิธีปฏิบัติในการยื่นคำขอรับหนังสือรับรองระบบประปาเอกชนนอกจากที่กำหนดไว้ในระเบียบนี้ให้นำเสนอผู้ว่าการ พิจารณาเป็นราย ๆ ไปข้อ ๑๓ การปฏิบัติที่ได้ดำเนินการไปแล้วก่อนระเบียบนี้ใช้บังคับหากได้ดำเนินการเป็นไปตามระเบียบเดิมว่าด้วยการนั้นหรือเป็นไปตามหลักเกณฑ์ที่กำหนดไว้ในระเบียบนี้ ให้ถือว่าสมบูรณ์ตามระเบียบนี้ประกาศ ณ วันที่ ๒๗สิงหาคม พ.ศ. ๒๕๔๐ธันยา หาญพลผู้ว่าการการประปาส่วนภูมิภาค[เอกสารแนบท้าย]๑.แบบคำขอรับหนังสือรับรองระบบประปาเอกชน๒.หนังสือมอบอำนาจ(ดูข้อมูลจากภาพกฎหมาย)ระเบียบการประปาส่วนภูมิภาคว่าด้วยการรับรองระบบประปาเอกชน(ฉบับที่ ๒) พ.ศ. ๒๕๔๔[๓]ข้อ๒ ระเบียบนี้ให้ใช้บังคับตั้งแต่วันที่๒๒ มิถุนายน พ.ศ. ๒๕๔๔ เป็นต้นไปปริยานุช/จัดทำ๒๘ สิงหาคม ๒๕๕๒สุเมธ/ปรับปรุง๒๓ มิถุนายน ๒๕๕๘[๑] ราชกิจจานุเบกษาเล่ม ๑๒๖/ตอนพิเศษ ๑๑๘ ง/หน้า ๑/๒๐ สิงหาคม ๒๕๕๒[๒] ข้อ ๙แก้ไขเพิ่มเติมโดยระเบียบการประปาส่วนภูมิภาคว่าด้วยการรับรองระบบประปาเอกชน(ฉบับที่ ๒) พ.ศ. ๒๕๔๔[๓] ราชกิจจานุเบกษาเล่ม ๑๒๖/ตอนพิเศษ ๑๑๘ ง/หน้า ๔/๒๐ สิงหาคม ๒๕๕๒